П Р О Т О К О Л

от заседанието на подгрупа „Прокурори и следователи” към Работната група за изготвяне на средносрочна стратегия за човешките ресурси в съдебната система, сформирана към Комисията по анализ и отчитане на степента на натовареност на органите на съдебната власт
(проведено на 01.02.2013 г.)

	Заседанието се проведе като част от втората работна среща на Комисията по анализ и отчитане на степента на натовареност на органите на съдебната власт (КАОСНОСВ) и Работната група и след представяне на 5-те презентации, предвидени по програмата за срещата на работната група.
	Работната среща се откри в 9.00 часа в зала 201 на НИП от Калин Калпакчиев – Председател на КАОСНОСВ, след което  до 11.00 часа бяха представени презентациите:
1. Презентация на американския модел за измерване на натовареността на магистратите с лектори Христо Иванов и Боряна Христова – Български институт за правни инициативи
2. Презентация на проект с предмет „Изработване на норма на натовареност на съдиите”, реализиран от работни групи в ССБ с лектори Деница Славова – съдия в Районен съд – гр.Варна и Владимир Вълков – съдия в СРС
3. Презентация на проект „Компетентни и мотивирани магистрати и съдебни служители – единна система за оценка на натовареността на магистрати и съдебни служители”, разработен по оперативна програма „Административен капацитет” с лектор Екатерина Николова – председател на РС - гр.Благоевград.
4. Презентация на испанския модел относно измерването на натовареността на съдилищата с лектор Богдана Желявска – зам.председател на Софийски градски съд
5. Презентация на модел, разработен в Окръжен съд гр. Смолян с лектор Любен Хаджииванов и Игнат Колчев – ОС - гр. Смолян.

	След представяне на презентациите, работната група продължи дейността си по подгрупи, съответно на съдиите и на прокурорите и следователите, като подгрупата на последните в състав:
	Елка Атанасова – ВСС
	Румен Боев – ВСС
	Румен Георгиев – ВСС
	Пенка Богданова – Заместник на Главния прокурор при ВКП
	Иван Даскалов – Апелативен прокурор на АП Пловдив
	Евгени Иванов – прокурор от ВоАП
	Емилия Вакарелска – РП Стара Загора
	Николай Георгиев – прокурор от ВКП.
	Паулина Недялкова – прокурор от ВКП.
Ваня Дойчева – следовател от НСлС
	Наталия Василева – следовател от НСлС
	Димитър Ангелов – прокурор от СГП
	Росица Слабакова – прокурор от СГП
	Виктор Тарчев – прокурор от СРП
	Владимир Николов – прокурор от РП Плевен
започна работа в зала в сградата на ВСС.
	От състава на подгрупата от прокурори и следователи отсъстваха Румен Киров – следовател от НСлС, и Руси Алексиев - заместник на административния ръководител – заместник районен прокурор на СРП.

	В подгрупата на прокурорите и следователите се проведе дискусия, при която членовете й се обединиха около решението, че за прокурорите и следователите следва да се разработи Методика/Модел за оценка на натовареността на прокурорите и на следователите, съобразена с модела, представен в презентацията на съдия Екатерина Николова от Районен съд гр. Благоевград.
	В дискусията, като предимство на този модел, бе изтъкнато наличието на реални положителни резултати от неговото приложение в продължение на повече от 6 месеца в Районен съд Благоевград и постигането на равномерност в натовареността на съдиите – не само като брой дела, но и като сложност на делата.
	Дискутира се, че разпределението на делата/преписките между прокурорите следва да се извършва по фази:
1.	Досъдебна фаза, включваща:
-	Преписки
-	Надзор върху разследването
-	Действия на прокурора след завършване на разследването
2.	Съдебна фаза
3.	Действия по изпълнение на наказанията
Критериите за оценка на натовареността на следователите следва да включват действия по разследването (тези по събиране и проверка на доказателствата, както и процесуални действия – подготовка за извършване на определено следствено действие – осигуряване на лица за разпознаване, призоваване и т.н.)
Обсъдиха се и моделите за оценка на натовареността, като се прие, че водещ ще бъде математическият модел, а времевият модел ще бъде спомагателен.
За корекционни критерии ще служат фактическата или правната сложност на преписките и делата.
Администрирането на модела – мненията бяха, че това може да се 
върши от административните ръководители и заместниците им, като окончателната оценка за тежест следва да се прави/ определя в края на всяка фаза.

Членовете на подгрупата приеха следните РЕШЕНИЯ:
1. Емилия Вакарелска – Административен ръководител – районен 
прокурор на Районна прокуратура гр.Стара Загора да изработи проект на Методика / Модел за оценка на натовареността на прокурорите  в срок до 11.02.2013г., който проект изпрати по e-mail за мнения, становища и предложения на членовете на подгрупата прокурори и следователи в срок до 20.02.2013 г.
2. Паулина Недялкова и Николай Георгиев - прокурори от ВКП да разработят групите.
3. Следователите от НСлС – Ваня Дойчева, Наталия Василева и Румен Киров да разработят критерии за оценка на натовареността на следователите.
4. Разработеният модел с корекциите, съобразно постъпилите предложения и становища, да се обсъди на работна среща на подгрупата от прокурори и следователи на 25.02.2013г. ( понеделник) от 14.00 часа във ВСС.

За взетите решения и за срещата на подгрупата от прокурори и следователи да се изготви писмо до Главния прокурор на Република България и до Директора на Националната следствена служба и заместник на Главния прокурор по разследването.

Срещата на членовете на подгрупата приключи в 12.30 часа.

ЗАМ.-ПРЕДСЕДАТЕЛ
НА КАОСНОСВ:                   / п /

ЕЛКА АТАНАСОВА